ZCC-gemeentelid se borgaansoek uitgestelDie borgaansoek van ‘n gemeentelid van die Zion Christian Church (ZCC) wat glo ‘n vrou verkrag het, is Donderdag in die landdroshof in Mankweng uitgestel. “Die aansoek is tot 19 April uitgestel, aangesien die ondersoekbeampte siek is,” het konst. Moses Molepo, woordvoerder vir die polisie in Limpopo, gesê. Die vermeende verkragter is op 3 Maart in hegtenis geneem nadat ‘n 27-jarige vrou beweer het hy het ‘n mes teen haar keel gehou en haar tydens ‘n naglange bidsessie op 2 Maart by die kerk se hoofgebou in Moria, naby Polokwane, verkrag. Aanvanklike berigte het aangedui dat die man ‘n profeet is, maar die kerk het dit ontken en gesê hy is net ‘n gewone gemeentelid.